**Գիլա Ալմագոր** (եբրայերեն՝ גילה אלמגור‎, ծննդյան անունը՝ Գիլա Ալեքսանդրովիչ, հուլիսի 22, 1939(1939-07-22), Պետահ Տիկվա, Կենտրոնական մարզ, Իսրայել), թատրոնի և կինոյի իսրայելցի դերասանուհի, գրող, սցենարիստ, պրոդյուսեր։

Կենսագրություն
--------------

Գիլա Ալմագորը ծնվել է Բրիտանական Պաղեստինի Պետահ-Տիկվա քաղաքում՝ Գերմանիայից հայրենադարձված Մաքս Ալեքսանդրովիչի ընտանիքում։ Նրա ծնվելուց 4 օր ամիս առաջ հայրն սպանվել էր Հայֆայի ոստիկանությունում աշխատող արաբ դիպուկահարի ձեռքով։ Մայրը՝ Գենյան, ինքն է դաստիարակել դստերը, և երբ լրացել է Գիլայի 14 տարին, մոր մոտ ախտորոշվել է հոգեկան հիվանդություն, որի պատճառը Գերմանիայում Հոլոքոստի ժամանակ նրա բոլոր հարազատների զոհվելն էր։ 1954 թվականին մորը տեղափոխել են հիվանդանոց, իսկ Գիլային ուղարկել Հադասիմի գիշերօթիկ դպրոց։

2 տարի անց Գիլան տեղափոխվել է Թել Ավիվ, որտեղ բնակարան է վարձակալել Հաբիմա թատրոնի մոտ և հաճախել թատերական դպրոց։ Նրան ընդունել են՝ չնայած շատ երիտասարդ տարիքին։ 17 տարեկան հասակում՝ ընդունելության քննությունները հաջողությամբ հանձնելուց հետո, Գիլա Ալմագորն սկսել է խաղալ Հաբիմայի թատրոնում։ Նրա առաջին ներկայացումը կոչվում էր «Մեր ատամների մաշկը»։ 1960 թվականին առաջին անգամ նկարահանվել է գեղարվեստական ֆիլմում, որ կոչվում էր «Տաք ավազներ»։ 1963 թվականին մեկնել է Ամերիկա՝ սովորելու Լի Ստրասբերգի թատրոնի և կինոյի ինստիտուտում։ Միաժամանակ դերասանական վարպետություն է սովորել HB ստուդիայում՝ Ուտա Հագենի մոտ և ժամանակակից բալետ՝ Աննա Սոկոլովի մոտ։ 1965 թվականին վերադարձել է Իսրայել և սկսել խաղալ Կամերի թատրոնում։ 1 տարի անց հեռացել է թատրոնից և սկսել համագործակցել երկրի բազմաթիվ թատրոնների հետ։ Գրել է ինքնակենսագրական 2 գիրք, երկուսն էլ էկրանավորվել են, երկուսում էլ Գիլա Ալմագորը խաղացել է իր մոր դերը։

Ամուսնացած է Հաբիմայի նախկին տնօրեն Յակով Ագմոնի հետ։ Ունեն երկու երեխա։

Գործունեություն
---------------

Գիլա Ալմագորը գլխավոր դերեր է խաղացել բազմաթիվ ներկայացումներում, նկարահանվել է ավելի քան 40 ֆիլմում, որոնց մեծ մասն իսրայելական է։ Վաղ շրջանի խոշոր ձեռքբերումներից են գլխավոր դերերը «Ճանապարհի թագուհին», «Կյանքն Ագֆայում», «Շլուշ փողոցի տունը» ֆիլմերում։ Նկարահանվել է Սթիվեն Սփիլբերգի «Մյունխեն» ֆիլմում, որտեղ խաղացել է Ավների մոր դերը։ «Թթենու տակ» ֆիլմը, որում նա ոչ միայն խաղացել է, այլ նաև մասնակցել ֆիլմի ստեղծմանը, Իսրայելը ներկայացրել Կաննի կինոփառատոնում և ցուցադրվել աշխարհի բազմաթիվ փառատոններում։ 2007 թվականին նկարահանվել է «Պարտք» ֆիլմում, դրա հիման վրա հետագայում նկարահանվել է Ջոն Մեդենի «Հատուցում» ֆիլմը։

Մրցանակներ
----------

Գիլա Ալմագորն ունի մոտ 50 մրցանակ։ Ստացել է Կինոր Դավիդի 10 պարգև՝ կինոյում և թատրոնում ունեցած աշխատանքների համար։

1993 թվականին եղել է Մոսկովյան 18-րդ կինոփառատոնի ժյուրիի անդամ։ 1996 թվականին եղել է Բեռլինի 46-րդ միջազգային կինոփառատոնի ժյուրիի անդամ։

1990 թվականին ընտրվել է *Եդիոտ Ահրոնոթ* օրաթերթի և Իսրայելի կինոյի ինստիտուտի տասնամյակի դերասանուհի։

2004 թվականին պարգևատրվել է Իսրայելի պետական մրցանակով կինոյի բնագավառում։

2009 թվականին Բեն-Գուրիոնի անվան և Թել Ավիվի համալսարանները նրան շնորհել են պատվավոր դոկտորի աստիճան։

Ծանոթագրություններ
------------------

1. 1 2  *Deutsche Nationalbibliothek* Record #12155547X // Gemeinsame Normdatei (գերմ.) — 2012—2016.
2. ↑
3. ↑
4. 1 2 3  «Encyclopedia of Jewish Women». Jwa.org. 2009 թ․ մարտի 1. Արխիվացված օրիգինալից 2013 թ․ հուլիսի 11-ին. Վերցված է 2010 թ․ սեպտեմբերի 29-ին.
5. ↑  «About Gila Almagor». google.com. Արխիվացված է օրիգինալից 2009 թ․ հունվարի 7-ին. Վերցված է 2010 թ․ սեպտեմբերի 29-ին. `{{cite web}}`: Invalid `|url-status=404` (օգնություն)
6. 1 2  «Israeli speakers». Israeli speakers. Արխիվացված է օրիգինալից 2013 թ․ հուլիսի 11-ին. Վերցված է 2010 թ․ սեպտեմբերի 29-ին.
7. ↑  «биография на сайте Государственной премии Израиля». Արխիվացված օրիգինալից 2013 թ․ հուլիսի 11-ին. Վերցված է 2013 թ․ մայիսի 25-ին.
8. ↑  «18th Moscow International Film Festival (1993)». *MIFF*. Արխիվացված է օրիգինալից 2013 թ․ հուլիսի 11-ին. Վերցված է 2013 թ․ մարտի 9-ին.
9. ↑  «Berlinale: 1996 Juries». *berlinale.de*. Արխիվացված օրիգինալից 2013 թ․ հուլիսի 11-ին. Վերցված է 2012 թ․ հունվարի 1-ին.
10. ↑  «Israel Arts Directory». Արխիվացված է օրիգինալից 2014 թ․ օգոստոսի 7-ին. Վերցված է 2017 թ․ օգոստոսի 17-ին.
11. ↑  «Israel Prize Official Site (in Hebrew) – Recipient's C.V.». Արխիվացված օրիգինալից 2013 թ․ հուլիսի 11-ին. Վերցված է 2017 թ․ օգոստոսի 17-ին.
12. ↑  «Israel Prize Official Site (in Hebrew) – Judges' Rationale for Grant to Recipient». Արխիվացված օրիգինալից 2013 թ․ հուլիսի 11-ին. Վերցված է 2017 թ․ օգոստոսի 17-ին.
13. ↑  «Biography at the Institute for Translation of Hebrew Literature». Ithl.org.il. 2010 թ․ սեպտեմբերի 15. Արխիվացված է օրիգինալից 2001 թ․ դեկտեմբերի 26-ին. Վերցված է 2010 թ․ սեպտեմբերի 29-ին.

Արտաքին հղումներ
----------------

* Gila Almagor Internet Movie Database կայքում
* Gila Almagor's Short Bio in Hebrew Արխիվացված 2006-10-22 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գիլա Ալմագոր» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Filmportal · Internet Movie Database · ԿինոՊոիսկ |
|  |
| Բառարաններ և հանրագիտարաններ | Համառոտ հրեական |
|  |
| 

|  Չափորոշչային վերահսկողություն |
| --- |
|  |
| BNE: XX1343554 · BNF: 12158111h · GND: 12155547X · ISNI: 0000000078250940 · LCCN: n91026225 · NKC: xx0010896 · NTA: 075237911 · SUDOC: 030096502 · VIAF: 7666149108421268780004 · WorldCat VIAF: 7666149108421268780004 |

 |

 |